google/wiki40b huggingface dataset:
Uí Néill

Uí Néill var det fremste politiske dynastiet i Irland fra 600-tallet til slutten av 900-tallet. Navnet ”Uí Néill” betyr ”Nialls etterkommere”, og viser til Niall Noígiallach som deres felles stamfar. Niall levde på 400-tallet, og stammet ifølge tradisjonen fra Conn Cétchatach, slik at Uí Néill blir en gren av dynastiene kjent som Connachta.
Uí Néill besto av flere forskjellige mindre dynastier eller ætter, som hver mente å stamme fra en sønn av Niall. Det har vært hevdet av J. V. Kelleher at Uí Néill bare var en sammenslutning av stammer som konstruerte en felles stamfar i Niall. Antallet angivelige sønner av Niall økte i løpet av perioden hvor Uí Néill dominerte, etter hvert som andre folkegrupper kom under kontroll av Uí Néill og skapte seg en Uí Néill-identitet ved å regne sin stamfar som en sønn av Niall. Det synes likevel rimelig sikkert. at det var en tidlig kjerne av etterkommere av Niall, en gruppe som inkluderte etterkommerne til Lóegaire, Coipre, Fiachu, Conall Gulban og Conall Cremthainne. Det har vært foreslått at de to sønnene kalt Conall kan være samme person.
I tidlig middelalder hadde Uí Néill klaner kontroll over den nordlige og sentrale delen av Irland. Området de kontrollerte i nord ble kalt nordlige Uí Néill, og området de kontrollerte rundt Míde sørlige Uí Néill. Fra 500-tallet fram til Brian Boru i 1002 monopoliserte lederne for Uí Néill tittelen konge av Tara, også kalt overkonge av Irland. Denne tittelen vekslet mellom den nordlige og den sørlige greinen, fra midten av 700-tallet mellom den nordlige klanen Cenél nEógain og den sørlige Clann Cholmáin.
De nordlige klanene Cenél Conaill og Cenél nEógain hadde maket i Ulster helt fram til nederlaget i niårskrigen i 1603. Familieoverhodene flyktet til det katolske Europa i 1607, en hendelse som ble kjent som jarlenes flukt.
Injil

Injil (arabisk: إنجيل) er det arabiske navnet for det opprinnelige budskap som i henhold til islam ble gitt til Jesus (Isa) med åpenbaringer fra Gud. Dette budskapet, eller evangeliet er omtalt en rekke steder i Koranen. Muhammed bekreftet selv alle tidligere åpenbaringer, inklusive åpenbaringen til Isa, og dermed må muslimene også tro på åpenbaringen som Isa fikk. Injil er en av fire hellige islamske bøker nedtegner som avslørt av Gud fra før Koranen, de andre er Zabur, boken til Dawud (kong David av Israel); Tawrat (Tora) av Musa (Moses); og Koranen selv.
Ordet injil er en forvansket form av greske Εὐαγγέλιον, euanggelion, som har betydningen evangelium, «gode nyheter» eller «det gode budskap», eller fra arameisk ܐܘܢܓܠܝܘܢ (awongaleeyoon). Begrepet injil ble også benyttet av kristne arabere for deres evangelium, eksempelvis Evangeliet etter Johannes (arabisk: إنجيل يوحنا‎, ʾInǧīl Yūḥannā) foruten også indonesiske kristne, Injil Yohanes.
Jesus henviste til sitt budskap som gode nyheter, men aldri til en bestemt tekst med åpenbarelser og mottok aldri noen egen bok med åpenbarelser fra Gud. Begrepet euanggelion, evangelium, ble senere benyttet som tittel på de fire biografiene om Jesus, de fire evangeliene i Det nye testamente i Bibelen. Denne sekundære utviklingen er den åpenbaringen som Muhammed fikk den feilaktige forestilling at Injil var en «bok».
Frol

Frol er en bygd og en tidligere kommune i Levanger kommune i Trøndelag. Frol ligger øst for Levanger sentrum, og utgjør en egen skolekrets tilknyttet Frol oppvekstsenter. Frolfjellet i retning Markabygda og Forbygda er et populært utfartssted med preparerte skiløyper.

Tidligere kommune

Frol kommune ble etablert i 1856 ved delingen av Levanger i Levanger kjøpstad og Levanger landsogn. Den nye landkommunen fikk i 1911 navnet Frol. I 1951 ble Lillemarksbakkene (Litjmarksbakkan) med 51 innbyggere i Frol inkorporert i Levanger. Den 1. januar 1962 ble Frol, Levanger, Skogn og Åsen slått sammen til den nye Levanger kommune. På dette tidspunktet bodde 3 774 personer i Frol. Kommunen var ca. 140 km² stor.

Bygd

Delområdet Frol i Levanger kommune består av grunnkretsene Østborg, Haugskott, Rinnan, Munkrøstad, Buran, Munkeby, Matberg og Tingstad.
Grunnkretsene Munkrøstad og Buran utgjør Okkenhaug sogn i Sør-Innherad prosti med Okkenhaug kirke som sognekirke. Resten av Frol sogner til Levanger kirke.
Kensuke Kagami

Karriere

Kensuke Kagami startet sin profesjonelle karriere i FC Tokyo i 1997. Han har også spilt for Oita Trinita og Kawasaki Frontale.
Neoxantha

Utseende

En middelsstor, ganske bred, gulbrun trebukk. Pronotum har tre svarte knøler som danner en tverr-rad. Dekkvingene er parallellsidige med en rund, mørk flekk.

Levevis

Larvene lever i levende stammer, mest på løvtrær. Noen kan gjøre betydelig skade og også drepe unge trær. De voksne billene gnager på bladene på larvenes næringstrær.

Utbredelse

Arten er utbredt i Kina.
Boen Gård

Boen Gård er en storgård ved Dønnestadveien i Tveit i Kristiansand kommune. Gårdsanlegget var tidligere krongods og har fungert som lystgård og bolig. Laksefisket i Tovdalselva samt sagbruk var i mange år hovedinntektskilden til eierne av gården.
Dagens hovedbygning ble oppført mellom 1808 og 1812 for kjøpmann Daniel Isaachsen.
Teknisk kybernetikk (NTNU)

Teknisk kybernetikk er et femårig studium ved Norges teknisk-naturvitenskapelige universitet som leder frem til en mastergrad (sivilingeniør). Studiet tilbys også som toårig masterpåbygning.
Teknisk kybernetikk er vitenskapen om hvordan dynamiske systemer som for eksempel fartøyer, fly, roboter og industrielle prosesser oppfører seg, og hvordan man kan styre slike systemer automatisk. Et enkelt eksempel på en kybernetisk løsning fra hverdagslivet er en termostatstyrt varmeovn.
Begrepet «cybernetics» (på norsk kybernetikk) ble lansert av den amerikanske matematikeren Norbert Wiener i 1940-årene. Han hentet navnet til denne nye vitenskapen fra det greske ordet «kybernetes» som betyr styrmann/rormann – «den som styrer». Det benyttes avanserte datatekniske og elektroniske virkemidler til måling, overvåkning og styring. Andre sentrale kybernetikere er John von Neumann og Vannevar Bush.
Få andre teknologiske fagområder har et like vidt anvendelsesområde som kybernetikken: de samme grunnprinsippene som beskriver oppførselen til tekniske systemer, gjenfinnes i økonomiske, sosiale, økologiske og biologiske systemer. Det siste gjør at kybernetikken i stigende grad også anvendes innen biologi og medisin.
Studiet gir en bred plattform å stå på, særlig innen ingeniørfag. Teori forenes med praksis.
Linjeforeningen Omega organiserer sosiale aktiviteter ved siden av studiet.
Sigurd Sigurdsson Markusfostre

Sigurd Sigurdsson Markusfostre (død 29. september 1163 i Gravdal i Bergen) var en tronkrever i borgerkrigstiden i Norge. Han var en utenomekteskapelig sønn av kong Sigurd Munn og en ukjent kvinne.

Bakgrunn

Sigurd Markusfostre vokste opp hos høvdingen Markus på Skog, i Ringsaker, derav tilnavnet. Sigurds halvbror, Håkon Herdebrei, var norsk konge fra 1159-1162.

Tronkrever

Håkon falt i slaget ved Sekken i 1162, og mennene hans trengte et nytt kongsemne. Valget falt på Sigurd Markusfostre, etter råd fra en av flokkens ledere, Sigurd Hallvardsson, som også var en slektning av Markus. 
Det første slaget på Re (1163) stod mellom Sigurd Markusfostres menn og lendmannspartiet til Erling Skakke. Det endte med seier til Erling Skakke, og Sigurd Hallvardsson og 40 eller 60 mann ble drept. 
I slaget falt jarl Sigurd, og resten av mennene flyktet inn i skogene. Markus og kong Sigurd hadde fått noen skip i Vik og dro østover til Konghelle. Dit for også  Erling Skakke. Kong Sigurd og hans menn trakk sørover og søkte tilfukt på Hisingen. Der hadde de folkets støtte, og Erling nøyde seg med å berøve dem skipene. Uten skip bestemte se seg for å ta landveien til Nidaros. Der ble de også tatt vel imor, og Sigurd ble utropt til konge på Øyrating. De fikk stor tilløp av støtte sommeren 1163, fikk tak i skip og seilte sørover. 
Den 29. september ble de overrasket av den del av Erling Skakkes hær utenfor Bergen. Der ble Sigurd og fosterfaren hans fanget og drept av mennene til Erling Skakke og kong Magnus V Erlingsson. Sigurd ble halshogd og Markus hengt.. 
Motivet for drapet var først og fremst politisk. Sigurds krav på tronen sto langt sterkere enn det gjorde for Erlings sønn Magnus, i og med at Sigurd var kongesønn, noe Magnus ikke var.
Den store flugt

Den store flugt er et musikkalbum med Sebastian, utgitt i 1972.
Der ligger et land mot den evige sne

«Der ligger et land mot den evige sne» er en norsk fedrelandssang med melodi av Rikard Nordraak og tekst av Bjørnstjerne Bjørnson. Den ble skrevet til 17. mai 1859 i Bergen og delvis omarbeidet i 1863, da den siterte strofen ble tilføyd.
Olle Boström

Karriere

Boström har etablert seg som en av verdens beste orienteringsløpere. Det er først og fremst på skogsdistansene han har markert seg internasjonalt. Han tok bronse på mellomdistansen under VM i Inverness i 2015. Boström var med på det svenske bronselaget i VM i Frankrike i 2011. Allerede som førsteårs senior ble han nummer 6 på langdistansen i VM , og på tross av gjentatte tilbakeslag grunnet skader, har Boström klart å komme tilbake til det ypperste selskapet.
Anders Langes Avis

Anders Langes Avis (den tidligere Hundeavisen 1948-1962) var en avis om hundehold og politikk som ble utgitt fra 1962 til 1974. Avisen fungerte i stor grad som Anders Lange sitt personlige talerør, og stod i det store og det hele for politikken til det som senere ble Anders Langes Parti, som senere skiftet navn til Fremskrittspartiet. Avisen var svært høyrevridd og forfektet et rasistisk budskap, noe som kom til syne gjennom standpunkter som «Ingen stemmerett til negre», «Stopp blandede ekteskap», «Hver nasjon en rase», «Ingen u-hjelp til de sorte». Avisen forfektet også en positiv holdning til apartheidregimet i Sør-Afrika og stemplet motstandere av systemet som «forædere av den hvite rase».
Avisens motto: «Om alle ønsker å bli rike, hvorfor er det da så ille at noen blir det?»

Historie

I 1947 ble Anders Lange sekretær i Norsk Kennel Klub og startet senere en egen kennel i Oppegård. I 1948 startet han Hundeavisen. Avisen handlet i starten hovedsakelig om hundehold og til en viss grad dyrevern. Men på 1950-tallet ble den mer og mer åpen for politiske ytringer og utover 1960-tallet ble den redaksjonelle profilen helt endret og avisen omdøpt til Anders Langes Avis. Avisen hadde en krass brodd mot det rådende politiske miljøet, og var hovedsakelig rettet mot skatter og avgifter og alle former for avgrensinger av det frie næringslivet, og inngrep i den enkeltes liv.
Balder magasin

Balder magasin var en partipolitisk uavhengig fredspublikasjon drevet av sivilarbeidere, og fungerte som mannskapsavis for dem som avtjente sivil verneplikt i Norge. Utover dette søkte Balder opp gjennom årene, i varierende grad, å være et forum også for andre fredsrelaterte initiativer og grupper med ikke-vold eller pasifisme som utgangspunkt.
Publikasjonen ble tidligere utgitt under navnene Balder – magasin for militærnektere, Militærnekteren, SH-aktivisten og SH-nytt og ble utgitt siden 1961.
Balder ble fullfinansiert av Siviltjenesten i Norge og redaksjonen bestod av tre personer: redaktør, journalist og uttegningsansvarlig. Alle var sivilarbeidere. Redaktøren ble valgt av Sivile vernepliktiges tillitsmannsutvalg (SVTU). Redaktøren valgte deretter selv sine medarbeidere, og ledet magasinet etter Vær Varsom-plakaten for god presseskikk.
Fra 1992 til 2009 ble det produsert mellom seks og åtte utgaver av Balder i året, og magasinet ble distribuert til alle landets sivilarbeidere, samt til en rekke skoler, bibliotek, politikere, organisasjoner og andre som meldte sin interesse.
Den 23. april 2009 ble det vedtatt av SVTU at Balder skulle omlegges til nettavis, dette som resultat av det lave sivilarbeiderantallet våren 2009, som sett i forhold til trykkekostnadene var for lavt.
Redaksjonen delte lokaler med Velferdskontoret for sivile vernepliktige i Torggata i Oslo.
Troxochrota scabra

Utseende

Troxochrota scabra er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Troxochrota scabra er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
NM i svømming langbane 1997

NM i svømming langbane 1997 ble arrangert i Årdal 17.-20. juli 1997.
Tilpasning (biologi)

Tilpasning eller adaptasjon er innen biologi det fenomenet at individer har egenskaper eller atferd som gjør dem vellykka i det fysiske og biologiske miljøet de lever i. Tilpasning oppstår som følge av naturlig seleksjon og er et viktig tema innen studiet av evolusjon.
Tilpasning er både prosessen hvorved individene blir bedre i stand til å overleve og reprodusere i miljøet (dvs. øke sin fitness) og spesielle karaktertrekk eller atferdsmønstre som er spesielt viktige for slik overlevelse eller reproduksjon.

Betydninger og bruk

Bruken av begrepet tilpasning både om prosessen og egenskapene har ført til behov for å skille disse to betydningene. Da bruker man gjerne adaptasjon om prosessen og adaptivt trekk om egenskapen ved organismen. Behovet for å skille de to betydningene av ordet er kanskje størst blant evolusjonsbiologer og økologer som er mest opptatt av hhv. prosessen og egenskapene.

Tilpasning og naturlig seleksjon

Det er nær sammenheng mellom tilpasning og naturlig seleksjon. Tilpasning framkommer ved at naturlig seleksjon gjør de genene som gir egenskaper som lykkes godt i miljøet, vanligere.

Begrensninger

Naturlig seleksjon er en foranderlig prosess: hvilke tilpasninger som er mest vellykka endrer seg hvis miljøet endrer seg. Blant annet på grunn av dette vil ikke individene være perfekt tilpassa miljøet. Hvis miljøet endrer seg raskere enn populasjonene klarer å tilpasse seg, kan tilpasningen være så dårlig at man kan snakke om mistilpasninger.
Tribhuvan Highway

Tribhuvan Highway (på nepali: त्रिभूवन राजपथ) forbinder utkanten av Kathmandu, Nepal med  Birganj/Raxaul på grensen til India. Riksveiene NH 28  NH 28A forbinder  Raxaul med Lucknow/Barauni og andre steder i  India.
Miljøøkonomi

Fundament og rammeverk

Som grunnfundament i teorien om miljøøkonomi står temaet om økonomisk vekst. Spørsmålet hvorvidt det er begrensninger til vekst besvares ulikt i forskjellige skoleretninger. Ny-klassiske økonomer viser til markedskrefter og teknologisk utvikling, og mener at vekst ikke er begrenset, mens klassiske- og økologiske økonomer peker på biofysiske begrensninger og mener vekst er begrenset. Felles for de ulike skoleretningene er likevel at de alle mener at markedet ikke alene kan løse alle miljøproblemer, og at policyspørsmål må omhandle hvor mye myndigheter i ulike land må gjøre, og hvilke instrumenter som skal brukes. I senere år har også begrepet bærekraftig utvikling stått på agendaen hos mange miljøøkonomer og myndigheter.
For å analysere miljøproblemer bruker miljøøkonomer samfunnsøkonomiske metoder og tankeprosesser. Miljøøkonomien tar derfor utgangspunkt i at bedrifter er profittmaksimerende og individer er nyttemaksimerende. Optimale produksjons- og konsumsjonsmengder beregnes derfor på samme måte som i mikroøkonomi. Med utgangspunkt i at produksjon medfører negative eksternaliteter i form av utslipp, vil derfor en profittmaksimerende bedrift i en frikonkurranse produsere for mye. Underforstått betyr dette markedssvikt og at vi dermed ikke har oppnådd samfunnsøkonomisk optimalitet. Gitt at den samfunnsøkonomiske mengde kan beregnes, vil spørsmålet dermed omhandle hvordan den skal nåes.

Instrumenter for utslippskontroll

Det eksisterer mange forskjellige instrumenter får å nå et gitt utslippsmål. Et utvalg av de vanligste instrumentene er skissert nedanfor

Institutionelle fremgangsmåter

Coase teoremet viser til at to aktører kan nå en optimal tilpasning gjennom å forhandle og avtale mellom hverandre.

Kommandere og kontrollere

Myndigheter kan direkte forby utslipp av noen forurensende stoffer. Andre tiltak som for eksempel forlangendet av katalysatorer i biler , og energimerking av hus er eksempler på kommandering og kontrollering.

Lavkostteoremet for utslippskontroll

Lavkostteoremet for utslippskontroll viser til at kostnadseffektiv rensing er gitt når de marginale rensekostnadene er like på tvers over bedrifter. Med tanke på at bedrifter har ulik teknologi og produkivitet vil dermed også de marginale rensekostnadene ofte være forskjellig mellom bedrifter. Når rensekostnadene er forskjellige vill en kostnadseffektiv tilpasning tilsi at den bedriften som har de laveste marginale rensekostnadene bør påta seg mesteparten av rensingen.
Håndball-VM 2009 for kvinner

Håndball-VM 2009 for kvinner ble arrangert i Kina fra 5. desember til 20. desember 2009.
Stortingsvalget 2017 i Oslo

Stortingsvalget 2017 i Oslo ble avholdt mandag 11. september 2017. Det ble valgt nitten stortingsrepresentanter for valgkretsen Oslo fylke for valgperioden 2017–2021, herav atten distriktsmandater og ett utjevningsmandat. Det er det samme antallet som ved stortingsvalget i 2013.
Anzjelika Sidorova

Idrettskarriere

Sidorova deltok ved junior-VM i friidrett 2010, der hun kom på 4.-plass. 
Ved EM i friidrett innendørs 2013 i Göteborg kom hun på 3.-plass, med 4,62 meter som var ny personlig rekord. Ved Lag-EM i friidrett 2013 deltok Russland i Super League, og Sidorova kom her på 2.-plass i stavhopp, som ga Russland 10 poeng i lagkonkurransen. Russland vant Lag-EM sammenlagt. Hun deltok også ved U23-EM i friidrett 2013, der hun kom på 2.-plass bak Angelina Zhuk-Krasnova. Sidorova satte her personlig rekord med 4,60 meter.
Hun kom på delt 2.-plass ved EM i friidrett innendørs 2014 i Sopot, sammen med tsjekkiske Jiřina Svobodová, bak Yarisley Silva. Hun vant stavsprang ved Lag-EM i friidrett 2014, der Russland kom på 2.-plass sammenlagt. I august vant hun EM i friidrett 2014, med 4,65 meter. Hun ble også russisk mester i stavsprang dette året. 
I 2015 vant hun EM i friidrett innendørs i Praha, med ny personlig rekord på 4,80 meter. Hun ble også russisk mester innendørs. Ved Lag-EM i friidrett 2015 kom hun på 2.-plass i stavsprang, denne gangen vant tyske Silke Spiegelburg. Hun kom på fjerdeplass sammenlagt i Diamond League 2015. 
Etter at IAAF utestengte Russland fra internasjonale friidrettsstevner deltok Sidorova for Autoriserte nøytrale utøvere under VM i friidrett 2017. Hun rev tre ganger på høyden 4,50, og ble stående uten gyldig resultat i VM.
Ørland flyklubb

Historie

Ørland flyklubb er eneste flyklubb på Fosen øya som driver med flyging. Klubben har egne lokaler (Hangarer) vegg i vegg med Ørland sivile lufthavn. Der har de 2 hangarer, som tilsammen rommer 6 fly (LN-PMN, LN-KLC, LN-NFP, LN-MIL, LN-TVE), hvorav ett ikke er operativt, men står på langtidslagring (SE-...).
Klubben er medlem av Norges Luftsportforbund, som er Norges overordnede organ innenfor Generell flyging, og samtlige flyklubber i Norge.
Staudinger

Staudinger (egentlig Kommentar zum Bürgerlichen Gesetzbuch mit Einführungsgesetz und Nebengesetzen) er en lovkommentar til Bürgerliches Gesetzbuch (BGB) og enkelte tilknyttede lover. Verket utkommer på Sellier-de Gruyter-forlaget og omfatter 81 bind med tilsammen over 55 000 sider.
Initiativet til verket ble tatt i 1898, to år før BGB trådte i kraft, av geheimeråd Julius von Staudinger, hvis navn lovkommentaren siden bærer. Den første utgaven i seks bind ble ferdigstilt i 1903.
På grunn av verkets utførlighet og omfang tok det lang tid mellom hver utgave ble ferdigstilt. Den 12. utgaven (44 bind, 37 000 sider) ble påbegynt i 1973 og endelig ferdigstilt først i 1999. Idag utkommer ikke lenger komplette nyutgaver, isteden blir de enkelte bind omarbeidet og oppdatert ved behov.
Staudinger er den eldste og mest omfattende kommentar til BGB, og nyter stor faglig anseelse.
Villa de Reyes kraftverk

Villa de Reyes kraftverk er et kombinert oljekraftverk og gasskraftverk i San Luis Potosí i Mexico. Det har en installert produksjonskapasitet på 700 MW, fordelt på 2 turbiner i ett anlegg. Anlegget ble påbegynt omkring 1984, og stod ferdig i november 1986. Brenselkilden er naturgass og olje. Dette er et av landets mellomstore kraftverk målt etter installert effekt.
Duna (tv-kanal)

Bakgrunn

Offentlig fjernsyn i Ungarn ble drevet av Magyar Televízió, men med liberaliseringen av tv-markedet i 1992 opprettet ungarske myndigheter en ny offentlig kringkaster, Duna TV som startet tv-kanalen Duna Televízió på julaften 1992. Den nye kanalen drev uavhengig av de to andre offentlige tv-kanalene M1 og M2. Kanalen var den første i landet som ble sendt over satellitt, og kanalen sendte programmer og nyheter for ungarske minoritetssamfunn utenfor Ungarn. Etter et par år begynte den å sende døgnet rundt, og i 2006 opprettet Duna TV en andrekanal, Kanal II – i dag kalt Duna World. 
I 2011 gjorde ungarske myndigheter store endringer i landets kringkastingssektor. De offentlige kringkasterne ble samlet i det offentlige selskapet MTVA, men drev fremdeles hver for seg. I 2015 ble Duna TV og Magyar Televízió oppløst og de offentlige tv-kanalene ble i stedet overført til landets nye kringkastingsselskap Duna Media. I forbindelse med endringene fikk Duna ny profil og er Duna Medias hovedkanal med programmer for et bredt publikum. Den overtok også flere av de mest populære programmene til den forrige hovedkanalen M1. 
Selv om den er landets fremste offentlige tv-kanal, hadde Duna en markedsandel på kun 3,3 prosent i 2016 og var landets sjette største tv-kanal.
Communicatio forlag

Communicatio forlag er et allment kulturforlag, grunnlagt i 2002 av Sverre M. Nyrønning.
Forlaget har kontor i Trondheim, og utgir primært skjønnlitteratur, men også sakprosa. Forlaget arbeider med å gjøre tekster av fribyforfattere og andre skribenter som har søkt ly i Norge på flukt fra forfølgelse og undertrykkelse, tilgjengelig på norsk. Blant de mest kjente er den tsjetsjenske prosaforfatteren Musa Mutaev og den iranske poeten og menneskerettighetsforkjemperen Asieh Amini.
Lockheed X-27

Historie

X-27 var basert på Lockheed F-104 Starfighter som var en vellykket lettvekts-jager i Europa. Den egenfinasierte prototypen CL-1200 «Lancer» ble bygd ved Lockheeds «Skunk Works», og konkurrerte med F-5E Tiger II på eksportmarkedet. Uheldigvis for Lockheed tapte de kampen om eksportmarkedet i 1970, men USAs flyvåpen viste interesse, og vurderte en stund å kjøpe en eksperimentell prototype basert på CL-1200 med betegnelsen X-27. Prosjektet fikk imidlertid ikke finansiell støtte fra hverken Forsvarsdepartementet eller Kongressen, og X-27 ble skrinlagt etter at bare en fullskalmodell var bygd.

Formål

X-27 var tenkt som en prototype for en fremtidig operativ avansert lettvekts-jager, og X-betegnelsen var derfor egentlig ikke helt korrekt. Flyet var i hovedsak tiltenkt det europeiske markedet, bortsett fra stater med eget jagerflyprogram som Sverige, Storbritannia og Frankrike.

Design

X-27 var en viderutvikling av CL-1200, og var et siste forsøk på holde liv i F-104 Starfighter. Flyrammen var oppgradert, og en kraftigere Pratt & Whitney TF80-PW-100 turbofanmotor var prosjektert. Luftinntakene på sidene var rektangulære, og vingene var større og montert høyere og lenger bak. Bare nesepartiet og noen systemer og instrumentering var beholdt fra den opprinnelige F-104.
Slik X-27 var planlagt ville både kraft/vekt- og kraft/luftmotstand-forholdet være høyere enn F-104. Det ble anslått at det fra stillstand kunne klatre til 18 287 m (60 000 fot) på 9 minutter.